32005R0944
L 159/12
JURNALUL OFÍCIAL AL UNIUNII EUROPENE
REGULAMENTUL (CE) NR. 944/2005 AL COMISIEI
din 21 iunie 2005
privind suspendarea aplicării anumitor dispoziții ale Regulamentului (CE) nr. 331/2005
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1),
având în vedere Regulamentul (CE) nr. 331/2005 al Comisiei din 25 februarie 2005 privind determinarea valorii ajutorului prevăzut de Regulamentul (CE) nr. 1255/1999 al Consiliului pentru depozitarea privată de unt și de smântână din lapte și de derogare de la Regulamentul (CE) nr. 2771/1999 (2), în special articolul 1 alineatul (3),
întrucât:
(1)
Cererile de contracte de depozitare privată prevăzute la articolul 1 alineatul (1) litera (b) din Regulamentul (CE) nr. 331/2005 au ajuns la 110 000 de tone.
(2)
Această condiție fiind îndeplinită, este necesar să se suspende aplicarea dispozițiilor articolului 1 alineatul (1) litera (b) și ale articolului 1 alineatul (2) din respectivul regulament,
ADOPTĂ PREZENTUL REGULAMENT:
Articolul 1
Aplicarea dispozițiilor articolului 1 alineatul (1) litera (b) și ale articolului 1 alineatul (2) din Regulamentul (CE) nr. 331/2005 se suspendă începând cu 23 iunie 2005.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 iunie 2005.